stanford-oval/wikipedia huggingface dataset:
เศรษฐกิจพอเพียง
การนำไปใช้

ปรัชญาเศรษฐกิจพอเพียงนี้ถูกใช้เป็นกรอบแนวความคิดและทิศทางการพัฒนาระบบเศรษฐกิจมหภาคของไทย ซึ่งบรรจุอยู่ในแผนพัฒนาเศรษฐกิจและสังคมแห่งชาติ ฉบับที่ 10 เพื่อมุ่งสู่การพัฒนาที่สมดุล ยั่งยืน และมีภูมิคุ้มกัน เพื่อความอยู่ดีมีสุข มุ่งสู่สังคมที่มีความสุขอย่างยั่งยืน หรือที่เรียกว่า "สังคมสีเขียว" ด้วยหลักการดังกล่าว แผนพัฒนาเศรษฐกิจและสังคมแห่งชาติ ฉบับที่ 10 นี้จะไม่เน้นเรื่องตัวเลขการเจริญเติบโตทางเศรษฐกิจ แต่ยังคงให้ความสำคัญต่อระบบเศรษฐกิจแบบทวิลักษณ์ หรือระบบเศรษฐกิจที่มีความแตกต่างกันระหว่างเศรษฐกิจชุมชนเมืองและชนบท
แนวปรัชญาเศรษฐกิจพอเพียงยังถูกบรรจุในรัฐธรรมนูญแห่งราชอาณาจักรไทย พุทธศักราช 2550 ในส่วนที่ 3 แนวนโยบายด้านการบริหารราชการแผ่นดิน มาตรา 78 (1) ความว่า: "บริหารราชการแผ่นดินให้เป็นไปเพื่อการพัฒนาสังคม เศรษฐกิจ และความมั่นคง ของประเทศอย่างยั่งยืน โดยต้องส่งเสริมการดำเนินการตามปรัชญาเศรษฐกิจพอเพียงและคำนึงถึงผลประโยชน์ของประเทศชาติในภาพรวมเป็นสำคัญ"
สุรเกียรติ เสถียรไทย ในฐานะรัฐมนตรีว่าการกระทรวงการต่างประเทศ กล่าวเมื่อวันที่ 24 พฤศจิกายน พ.ศ. 2547 ในการประชุมสุดยอด The Francophonie Ouagadougou ครั้งที่ 10 ที่ประเทศบูร์กินาฟาโซ ว่าประเทศไทยได้ยึดแนวทางเศรษฐกิจพอเพียงควบคู่กับ "การพัฒนาแบบยั่งยืน" ในการพัฒนาประเทศทั้งทางด้านการเกษตรกรรม เศรษฐกิจ และการแข่งขัน ซึ่งเป็นการสอดคล้องเป้าหมายแนวทางของนานาชาติในประชาคมโลก โดยยกตัวอย่างการแก้ปัญหาวิกฤตเศรษฐกิจ พ.ศ. 2540 ซึ่งเมื่อยึดหลักปรัชญาในการแก้ปัญหาสามารถทำให้ผลิตภัณฑ์มวลรวมภายในประเทศ ของไทยเติบโตได้ถึงร้อยละ 6.7
นอกจากเศรษฐกิจพอเพียงจะมีประโยชน์ต่อประเทศไทย ทั้งยังมีความสำคัญต่อการพัฒนาในต่างประเทศ การประยุกต์นำหลักปรัชญาเพื่อนำไปพัฒนาประเทศในต่างประเทศเหล่านั้น ประเทศไทยได้เป็นศูนย์กลางการแลกเปลี่ยนผ่านทางสำนักงานความร่วมมือเพื่อการพัฒนาระหว่างประเทศ โดยมีหน้าที่คอยประสานงานรับความช่วยเหลือทางวิชาการด้านต่าง ๆ จากต่างประเทศมาสู่ภาครัฐ แล้วถ่ายทอดต่อไปยังภาคประชาชน และยังส่งผ่านความรู้ที่มีไปยังประเทศกำลังพัฒนาอื่น ๆ เรื่องปรัชญาเศรษฐกิจพอเพียงนั้น สำนักงานความร่วมมือเพื่อการพัฒนาระหว่างประเทศได้ถ่ายทอดมาไม่ต่ำกว่า 5 ปี และประสานกับสำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ และคณะอนุกรรมการขับเคลื่อนเศรษฐกิจพอเพียง ซึ่งต่างชาติก็สนใจเรื่องเศรษฐกิจพอเพียง เพราะพิสูจน์แล้วว่าเป็นสิ่งที่ดีและมีประโยชน์ ซึ่งแต่ละประเทศมีความต้องการประยุกต์ใช้ปรัชญาเศรษฐกิจพอเพียงไม่เหมือนกัน ขึ้นอยู่กับวิถีชีวิต สภาพภูมิศาสตร์ของแต่ละประเทศ โดยได้ให้ผู้แทนจากประเทศเหล่านี้ได้มาดูงานในหลายระดับ ทั้งเจ้าหน้าที่ปฏิบัติงาน เจ้าหน้าที่ฝ่ายนโยบาย จนถึงระดับปลัดกระทรวง และรัฐมนตรีประจำกระทรวงต่าง ๆ
นอกจากนั้นอดิเทพ ภาณุพงศ์ เอกอัครราชทูตไทยประจำกรุงเวียนนา ประเทศออสเตรีย ได้กล่าวว่า ต่างชาติสนใจเรื่องเศรษฐกิจพอเพียง เนื่องจากมาจากพระราชดำริในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่ทรงห่วงใยราษฎรของพระองค์ และทราบสาเหตุที่รัฐบาลไทยนำมาเป็นนโยบาย ส่วนประเทศพัฒนาแล้วก็ต้องการศึกษาเพื่อนำไปช่วยเหลือประเทศอื่น
ดร. สุเมธ ตันติเวชกุล ได้กล่าวถึงผลสำเร็จอย่างหนึ่งของเศรษฐกิจพอเพียงโดยองค์การสหประชาชาติ คือ "สหประชาชาติเห็นด้วยกับพระมหากษัตริย์ในเรื่องนี้ [เศรษฐกิจพอเพียง] โดยเริ่มใช้มาตรวัดคุณภาพชีวิตในการวัดความเจริญของแต่ละประเทศ แทนอัตราผลิตภัณฑ์มวลรวมภายในประเทศ ซึ่งกล่าวถึงแต่ความเจริญทางเศรษฐกิจเท่านั้น"
วาระทางการเมือง

หลังรัฐประหารในประเทศไทย พ.ศ. 2549 คณะผู้ยึดอำนาจการปกครองอ้างว่านโยบายของอดีตนายกรัฐมนตรี พันตำรวจโท ทักษิณ ชินวัตร ไม่เข้ากับทฤษฎีนี้ และคำปรารถของรัฐธรรมนูญฉบับใหม่ระบุว่า การส่งเสริมเศรษฐกิจพอเพียงเป็นบทบาทมูลฐานอย่างหนึ่งของรัฐ
การตอบรับ > ความเข้าใจของประชาชนชาวไทย

ปัญหาหนึ่งของการนำปรัชญาเศรษฐกิจพอเพียงไปใช้ก็คือ ผู้นำไปใช้อาจยังไม่ได้ศึกษาหรือไม่มีความรู้เพียงพอ
การตอบรับ > การเชิดชู

13 นักคิดระดับโลกเห็นด้วยกับแนวทางเศรษฐกิจพอเพียง และมีการนำเสนอบทความ บทสัมภาษณ์ต่าง ๆ เช่น
ศ.ดร. วูล์ฟกัง ซัคส์ นักวิชาการด้านสิ่งแวดล้อมคนสำคัญของเยอรมนี สนใจการประยุกต์ใช้หลักปรัชญาเศรษฐกิจพอเพียงอย่างมาก และมองว่าน่าจะเป็นอีกทางเลือกหนึ่งสำหรับทุกชาติในเวลานี้ ทั้งมีแนวคิดผลักดันเศรษฐกิจพอเพียงให้เป็นที่รู้จักในเยอรมนี
ศ.ดร. อมาตยา เซน ศาสตราจารย์ชาวอินเดีย เจ้าของรางวัลโนเบลสาขาเศรษฐศาสตร์ ปี ค.ศ. 1998 มองว่า ปรัชญาเศรษฐกิจพอเพียงเป็นการใช้สิ่งต่าง ๆ ที่จำเป็นต่อการดำรงชีพ และใช้โอกาสให้พอเพียงกับชีวิตที่ดี ซึ่งไม่ได้หมายถึงความไม่ต้องการ แต่ต้องรู้จักใช้ชีวิตให้ดีพอ อย่าให้ความสำคัญกับเรื่องของรายได้และความร่ำรวย แต่ให้มองที่คุณค่าของชีวิตมนุษย์
จิกมี ทินเลย์ นายกรัฐมนตรีแห่งประเทศภูฏาน ให้ทรรศนะว่า หากประเทศไทยกำหนดเรื่องเศรษฐกิจพอเพียงให้เป็นวาระระดับชาติ และดำเนินตามแนวทางนี้อย่างจริงจัง "ผมว่าประเทศไทยสามารถสร้างโลกใบใหม่จากหลักปรัชญาเศรษฐกิจพอเพียง สร้างชีวิตที่ยั่งยืน และสุดท้ายจะไม่หยุดเพียงแค่ในประเทศ แต่จะเป็นหลักการและแนวปฏิบัติของโลก ซึ่งหากทำได้สำเร็จ ไทยก็คือผู้นำ"
ปรัชญาเศรษฐกิจพอเพียงได้รับการเชิดชูเป็นอย่างสูงจากองค์การสหประชาชาติ โดยนายโคฟี อันนัน ในฐานะเลขาธิการองค์การสหประชาชาติ ได้ทูลเกล้าฯ ถวายรางวัลความสำเร็จสูงสุดด้านการพัฒนามนุษย์ แด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เมื่อวันที่ 26 พฤษภาคม พ.ศ. 2549 และได้มีปาฐกถาถึงปรัชญาเศรษฐกิจพอเพียงว่า เป็นปรัชญาที่มีประโยชน์ต่อประเทศไทยและนานาประเทศ และสามารถเริ่มได้จากการสร้างภูมิคุ้มกันในตนเอง สู่หมู่บ้าน และสู่เศรษฐกิจในวงกว้างขึ้นในที่สุด
และนาย Håkan Björkman รักษาการผู้อำนวยการสำนักงานโครงการพัฒนาแห่งสหประชาชาติในประเทศไทย กล่าวเชิดชูปรัชญาเศรษฐกิจพอเพียง และยังได้ตระหนักถึงวิสัยทัศน์และแนวคิดในการพัฒนาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และองค์การสหประชาชาติยังได้สนับสนุนให้ประเทศต่าง ๆ ที่เป็นสมาชิก 166 ประเทศให้ยึดเป็นแนวทางสู่การพัฒนาประเทศแบบยั่งยืน
การตอบรับ > การวิพากษ์

อย่างไรก็ตาม ศ. ดร. เควิน ฮิววิสัน อาจารย์ประจำมหาวิทยาลัยนอร์ธแคโรไลนา แชพเพลฮิลล์ ได้วิจารณ์รายงานขององค์การสหประชาชาติโดยสำนักงานโครงการพัฒนาแห่งสหประชาชาติ ที่ยกย่องปรัชญาเศรษฐกิจพอเพียง ว่า รายงานฉบับดังกล่าวไม่ได้มีเนื้อหาสนับสนุนว่าเศรษฐกิจพอเพียงเป็น “ทางเลือกที่จำเป็นมากสำหรับโลกที่กำลังดำเนินไปในเส้นทางที่ไม่ยั่งยืนอยู่ในขณะนี้” เลย  และกล่าวว่าเนื้อหาในรายงานแทบทั้งหมดเป็นเพียงการเทิดพระเกียรติ และเป็นเพียงเครื่องมือในการโฆษณาชวนเชื่อภายในประเทศเท่านั้น
นอกจากนี้ ยังมีการวิพากษ์วิจารณ์อีกว่าแนวปรัชญาเศรษฐกิจพอเพียงเป็นรูปแบบที่ไม่มีความแตกต่างไปจาก "ความนิยมท้องถิ่น" (Localism) เลย
ในปี 2564 มีชายอายุ 19 ปี ถูกฟ้องตามกฎหมายความผิดต่อองค์พระมหากษัตริย์ไทยเนื่องจากวิจารณ์แนวคิดเศรษฐกิจพอเพียง โดยศาลชั้นต้นพิพากษาลงโทษจำคุกตามพระราชบัญญัติว่าด้วยการกระทำความผิดเกี่ยวกับคอมพิวเตอร์ พ.ศ. 2550
ดูเพิ่ม

โครงการอันเนื่องมาจากพระราชดำริ
ทฤษฎีใหม่ ทฤษฎีในการจัดสรรที่ดินทำกิน
พุทธเศรษฐศาสตร์ ทฤษฎีเศรษฐกิจแนวพุทธ
เซียน

แปดเซียน
ในลัทธิเต๋า เซียน (จีน: 仙) หมายถึงนักสิทธิ์ ผู้บรรลุถึงอมตภาพทางร่างกายและวิญญาณจนกลายเป็นเทพเจ้าต่าง ๆ
ลำดับชั้น

คัมภีร์จงลฺหวี่ฉวนเต้าจี๋ (鐘呂傳道集) ซึ่งจงหลี ฉวน และลฺหวี่ ต้งปิน เซียนในกลุ่มแปดเซียนเป็นผู้ประพันธ์ขึ้น ได้จำแนกเซียนออกเป็น 5 ชั้น ได้แก่
กุ่ยเซียน (鬼仙) คือคนที่มีพลังยินมากเกินไป และหมดพลังชีวิต มีลักษณะคล้ายผีดิบหรือปีศาจจิ้งจอกเก้าหาง อาศัยอยู่ในภูมิของผี
เหรินเซียน (人仙) คือมนุษย์ที่มีพลังยินหยางอย่างสมดุล จนมีชีวิตเป็นอมตะได้ ไม่แก่หรือเจ็บไข้ได้ป่วย แต่ยังมีความหิวกระหายและต้องการเครื่องนุ่งห่มอย่างมนุษย์ทั่วไป อาศัยอยู่ในมนุษยภูมิ
ตี้เซียน (地仙) เมื่อพลังยินเปลี่ยนไปเป็นพลังหยางอย่างสมบูรณ์ ร่างกายจะอยู่ได้โดยไม่ต้องกินอาหาร น้ำดื่ม หรือเสื้อผ้า ไม่รู้ร้อนรู้หนาว อาศัยอยู่ในโลก
เสินเซียน (神仙) ร่างกายจะเปลี่ยนเป็นไอ และสามารถแปลงร่างเป็นสิ่งใดก็ได้ ยังอาศัยอยู่ในโลกเพื่อสอนเต๋าแก่มนุษย์ อาศัยในโลกวิญญาณ เมื่อสั่งสมบุญจนเพียงพอก็จะได้รับอาณัติสวรรค์ให้เลื่อนขั้นไปอยู่บนสวรรค์
เทียนเซียน (天仙) คือวิญญาณอมตะที่ถูกรับขึ้นสวรรค์ ในระยะแรกจะได้ปกครองน้ำ ต่อมาจะได้รับมอบหมายให้ปกครองโลกและสวรรค์ตามลำดับ สามารถท่องเที่ยวไปมาระหว่างโลกกับสวรรค์ได้
เทือกเขาโคลึยมา

| เทือกเขาโคลึยมา |
| --- | --- |
Колымское нагорье
เทือกเขาในเขต Tenkinsky
จุดสูงสุด
ยอด: เขาเนฟสกายา
ความสูง เหนือระดับน้ำทะเล: 1,828 เมตร (5,997 ฟุต)
ข้อมูลเชิงขนาด
ยาว: 1,300 กม. (808 ไมล์)
ข้อมูลทางภูมิศาสตร์
ประเทศ: รัสเซีย
พิกัดเทือกเขา: 64°N 159°E﻿ / ﻿64°N 159°E﻿ / 64; 159
เทือกเขา: ระบบเทือกเขาไซบีเรียตะวันออก
ข้อมูลทางธรณีวิทยา
อายุหิน: ยุคจูแรสซิก, ยุคไทรแอสซิก, ยุคเพอร์เมียน และ บรมยุคโพรเทอโรโซอิก
ประเภทหิน: หินแกรนิต, หินไนส์, หินชีสต์, หินทรายแป้ง และ หินทราย
เทือกเขาโคลึยมา (รัสเซีย: Колымское нагорье, อักษรโรมัน: Kolymskoye Nagorye) เป็นระบบเทือกเขาในที่ตั้งอยู่ทางทิศตะวันออกเฉียงเหนือของไซบีเรีย ส่วนใหญ่ทอดตัวตามแนวชายฝั่งทะเลโอค็อตสค์ในแคว้นมากาดันในภูมิภาคโคลึยมา และเทือกเขานี้ยังเป็นจุดแบ่งระหว่างลุ่มน้ำโคลึยมาและทะเลโอค็อตสค์หรือมหาสมุทรแปซิฟิก
จุดสูงที่สุดของเทือกเขานี้คือเขาเนฟสกายา (гора Невская) ในเทือกเขา Omsukchan โดยมีความสูงอยู่ที่ 1,828 เมตร (5,997 ฟุต)
ภูมิศาสตร์

เทือกเขาโคลึยมามีความยาวอยู่ที่ 1,300 กิโลเมตร (810 ไมล์) ตามแนวตะวันตกเฉียงเหนือไปยังตะวันตกเฉียงใต้ เทือกเขานี้ประกอบด้วยที่ราบสูงและสันเขาหลายแห่งซึ่งมียอดเขาที่ประกอบด้วยแกรนิตคั่นอยู่ โดยทั่วไปมีความสูงระหว่าง 1,500 ถึง 1,800 เมตร (4,900 ถึง 5,900 ฟุต)
เทือกเขาในเขตเซเวโร-เอเวนสกี้
ทิวทัศน์ของเทือกเขา Omsukchan จากเหมืองดูกัท
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Kolyma Mountains
Stone glaciers of the Kolyma Highlands เก็บถาวร 2021-09-24 ที่ เวย์แบ็กแมชชีน (ในภาษารัสเซีย)
วัดพนัญเชิงวรวิหาร

| วัดพนัญเชิงวรวิหาร |
| --- | --- |
พระพุทธไตรรัตนนายกหรือหลวงพ่อซำปอกง

ชื่อสามัญ: วัดพนัญเชิง
ที่ตั้ง: 2 หมู่ 12 ตำบลกะมัง อำเภอพระนครศรีอยุธยา จังหวัดพระนครศรีอยุธยา 13000
ประเภท: พระอารามหลวงชั้นโท ชนิดวรวิหาร
พระพุทธรูปสำคัญ: พระพุทธไตรรัตนนายก
เจ้าอาวาส: พระธรรมรัตนมงคล (นพปฎล กตสาโร)
ความพิเศษ: วัดในตำนานพระเจ้าสายน้ำผึ้ง
หมายเหตุ: เป็นส่วนหนึ่งของอุทยานประวัติศาสตร์พระนครศรีอยุธยา
 สถานีย่อยพระพุทธศาสนา
วัดพนัญเชิงวรวิหาร จังหวัดพระนครศรีอยุธยา
ภาพมุมสูงวัดพนัญเชิงวรวิหารในปัจจุบัน
วัดพนัญเชิงวรวิหาร ตั้งอยู่ที่หมู่ 2 ตำบลกะมัง อำเภอพระนครศรีอยุธยา จังหวัดพระนครศรีอยุธยา เป็นพระอารามหลวงชั้นโท ชนิดวรวิหาร แบบมหานิกาย มีจุดเด่นสำคัญ คือพระพุทธไตรรัตนนายกหรือหลวงพ่อซำปอกง ซึ่งเป็นพระพุทธรูปที่มีขนาดใหญ่ที่สุดในพระนครศรีอยุธยา
ประวัติ

วัดพนัญเชิง เป็นวัดที่มีประวัติอันยาวนาน ก่อสร้างก่อนการสถาปนากรุงศรีอยุธยา และไม่ปรากฏหลักฐานที่แน่ชัดว่าใครเป็นผู้สร้าง ตามหนังสือพงศาวดารเหนือกล่าวว่า พระเจ้าสายน้ำผึ้งเป็นผู้สถาปนา และพระราชทานนามว่า วัดเจ้าพระนางเชิง เมื่อปีจุลศักราช 406 ปีมะโรงฉศก (พ.ศ. 1587) และพระราชพงศาวดารกรุงเก่า ฉบับหลวงประเสริฐอักษรนิติ์กล่าวไว้ว่า ได้สถาปนาพระพุทธรูปพุทธเจ้าพแนงเชิง เมื่อปี พ.ศ. 1867 ซึ่งก่อนสมเด็จพระรามาธิบดีที่ 1จะสถาปนากรุงศรีอยุธยาถึง 26 ปี
พระพุทธไตรรัตนนายก หรือหลวงพ่อซำปอกง เป็นพระพุทธรูปขนาดใหญ่ และใหญ่ที่สุดในพระนครศรีอยุธยา หน้าตักกว้าง 20 เมตรเศษ สูง 19 เมตร เป็นพระพุทธรูปปูนปั้นปางมารวิชัย เคยได้รับความเสียหายในสมัยเสียกรุง แต่ก็ได้รับการบูรณะซ่อมแซมมาโดยตลอด จนกระทั่งในสมัยพระบาทสมเด็จพระจอมเกล้าเจ้าอยู่หัวแห่งกรุงรัตนโกสินทร์ เมื่อ พ.ศ. 2394 ได้โปรดเกล้าให้บูรณะใหม่หมดทั้งองค์ และพระราชทานนามใหม่ว่า พระพุทธไตรรัตนนายก หรือที่รู้จักกันในหมู่พุทธศาสนิกชนชาวไทยเชื้อสายจีนว่า หลวงพ่อซำปอกง
คำว่า พแนงเชิง มีความหมายว่า นั่งขัดสมาธิ ฉะนั้น คำว่า วัดพนัญเชิง (วัดพระแนงเชิง หรือ วัดพระเจ้าพแนงเชิง) จึงหมายถึงวัดแห่งพระพุทธรูปนั่งปางมารวิชัยคือ หลวงพ่อโต หรือ พระพุทธไตรรัตนนายก นั้นเอง หรืออาจสืบเนื่องมาจากตำนานเรื่องพระนางสร้อยดอกหมาก คือ เมื่อพระนางสร้อยดอกหมากกลั้นใจตายนั้น พระนางคงนั่งขัดสมาธิ เพราะชาวจีนนิยมนั่งขัดสมาธิมากว่านั่งพับเพียบจึงนำมาใช้เรียกชื่อวัด บางคนก็เรียกว่า วัดพระนางเอาเชิง ตามสาเหตุที่ทำให้พระนางถึงแก่ชีวิต ฉะนั้น ถ้าเรียกนามวัดตามความหมายของคำว่า วัดพนัญเชิง ก็ย่อมหมายความถึงวัดที่มีพระพุทธรูปนั่งขัดสมาธิ คือหลวงพ่อโต (อ้างอิงจากประวัติวัดพนัญเชิงข้อมูลของทางวัดในปัจจุบัน)
จุดน่าสนใจ > หลวงพ่อโต

หลวงพ่อโตหรือพระพุทธไตรรัตนนายกพระพุทธรูปศิลปะอู่ทองตอนปลาย ปางมารวิชัย ขัดสมาธิราบ ขนาดหน้าตักกว้าง 14.20 เมตร สูง 19.20 เมตร วัสดุปูนปั้นลงรักปิดทอง หลวงพ่อโตหรือพระพุทธไตรรัตนนายก หรือพระโตของชาวอยุธยาองค์นี้ ถือกันว่าเป็นพระโบราณคู่บ้านคู่เมืองกรุงศรีอยุธยามาแต่แรกสร้างกรุง พงศาวดารกรุงเก่าฉบับหลวงประเสริฐอักษรนิติ์ระบุว่าสร้างขึ้นเมื่อ พ.ศ. 1868 หรือสมเด็จพระรามาธิบดีที่ 1 สถาปนากรุงศรีอยุธยา 26 ปีและเมื่อกรุงศรีอยุธยาใกล้จะแตกปรากฏในคำให้การชาวกรุงเก่าว่าพระปฏิมากรใหญ่ที่วัดพนัญเชิงมีน้ำพระเนตรไหลเป็นที่อัศจรรย์ หลวงพ่อโตเป็นพระองค์หนึ่งซึ่งเป็นที่เคารพนับถือในหมู่ชาวจีนมากโดยเรียกกันว่า “ซำปอกง” นอกจากชาวไทยแล้วยังมีผู้มีเชื้อสายจีนหลั่งไหลกันมากราบไหว้บูชาจำนวนมากและเป็นประจำทุกปี
จุดน่าสนใจ > พระพุทธรูปทองคำในพระอุโบสถ

ในพระอุโบสถวัดพนัญเชิงนั้นมีพระพุทธรูปสำคัญ 3 องค์ คือ พระพุทธรูปทองคำ พระพุทธรูปปูน และพระพุทธรูปนาก พระพุทธรูปทองเป็นพระพุทธรูปสมัยสุโขทัยทำจากทองสัมฤทธิ์ หน้าตักกว้าง 3 ศอก สูง 4 ศอก มีสีทองอร่ามใสเป็นเงาสะท้อนอย่างชัดเจน องค์กลางเป็นพระพุทธรูปปูนปั้นสมัยอยุธยาหน้าตักกว้าง 4 ศอก สูง 5 ศอก ส่วนพระพุทธรูปนากเป็นพระพุทธรูปสมัยสุโขทัยนั้นจะมีสีออกแดง ๆ หน้าตักกว้าง 3 ศอก สูง 5 ศอก กล่าวกันว่าพระพุทธรูปทองและนากนี้เพิ่งถูกพบว่าเป็นพระทองและพระนากด้วยบังเอิญ เนื่องจากแต่เดิมทีพระทั้งสององค์ถูกฉาบเคลือบด้วยปูน จนมีลักษณะคล้ายกับพระพุทธรูปปูนปั้นทั่วไป สาเหตุคงเพราะว่าช่วงเวลาก่อนที่กรุงศรีอยุธยาจะถูกข้าศึกบุกตีพระนคร คนในสมัยนั้นเกรงว่าพระพุทธรูปทองและพระพุทธรูปนากนี้จะถูกขโมยหรือเผาเอาทองไปจึงได้ฉาบปูนเคลือบและปั้นปูนในขณะที่ปูนยังไม่แห้งเพื่อทำเป็นลายจีวรและลักษณะต่างๆเช่น ปั้นรูปพระพักตร์ พระเกศา เพื่อให้เข้าใจว่าไม่ใช่พระทองคำและพระนาก จนกระทั่งในภายหลังมีผู้ไปค้นพบว่าเป็นพระพุทธรูปทองคำเนื่องจากเศษปูนได้กะเทาะออกมาและเนื้อภายในเป็นทอง จึงได้ค่อยๆกะเทาะปูนออกให้หมด จึงได้เห็นว่าเป็นพระทองคำทั้งองค์และนำมาประดิษฐานอยู่ภายพระอุโบสถของวัด
แหล่งข้อมูลอื่น

แผนที่และภาพถ่ายทางอากาศของ วัดพนัญเชิงวรวิหาร
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°20′39″N 100°34′44″E﻿ / ﻿14.344167°N 100.578889°E﻿ / 14.344167; 100.578889
| ด ค กอุทยานประวัติศาสตร์พระนครศรีอยุธยา |
| --- | --- | --- |
| ในเกาะเมือง |  วัดพระศรีสรรเพชญ์  พระราชวังโบราณ อยุธยา พระที่นั่งสรรเพชญมหาปราสาท  วัดมหาธาตุ  วัดราชบูรณะ  วิหารพระมงคลบพิตร  วัดพระราม  พระราชวังจันทรเกษม  วัดสุวรรณดารารามราชวรวิหาร  วัดโลกยสุธาราม  วัดธรรมิกราช  วัดเสนาสนารามราชวรวิหาร  วัดสวนหลวงสบสวรรค์  กำแพงและป้อมปราการกรุงเก่า  |  |
| นอกเกาะเมือง |  วัดไชยวัฒนาราม  วัดพุทไธศวรรย์  วัดหน้าพระเมรุ  วัดใหญ่ชัยมงคล  วัดกษัตราธิราชวรวิหาร  วัดพนัญเชิงวรวิหาร  วัดกุฎีดาว  วัดดุสิดาราม  วัดภูเขาทอง  วัดพระยาแมน  วัดวรเชษฐาราม  หมู่บ้านโปรตุเกส  หมู่บ้านฮอลันดา  หมู่บ้านญี่ปุ่น  เพนียดคล้องช้าง  โบสถ์นักบุญยอแซฟ  |  |
| ส่วนอื่น ๆ ที่เกี่ยวข้อง |  ปราสาทนครหลวง  พระราชวังบางปะอิน  พระนารายณ์ราชนิเวศน์  |  |
  หมวดหมู่:อุทยานประวัติศาสตร์พระนครศรีอยุธยา 
พระพุทธไตรรัตนนายก หรือหลวงพ่อโต พระพุทธรูปศักดิ์สิทธิ์คู่บ้านคู่เมืองของวัดพนัญเชิง
พระพุทธรูปทองคำ ปูน และนาก อยู่ภายในพระอุโบสถ
รูปปั้นเจ้าแม่สร้อยดอกหมาก อยู่ในศาลเจ้าแม่สร้อยดอกหมาก
ศิริลักษณ์ ผ่องโชค

| ดร> ศิริลักษณ์ ผ่องโชค |
| --- | --- |
เกิด: 3 ธันวาคม พ.ศ. 2520 (47 ปี) กรุงเทพมหานคร ประเทศไทย
อาชีพ: นักแสดง นางแบบ นักร้อง
ปีที่แสดง: พ.ศ. 2527–ปัจจุบัน
ผลงานเด่น: เจ้าจ้อย - โสมส่องแสง (2538)  อภิรดี อโณทัย (นาง) - นางอาย (2538)  เจนจิรา - รักเดียวของเจนจิรา (2539)   แสนแก้ว - คุณพ่อจอมซ่าส์ (2540) และ นางสาวแสนแก้ว (2541)   รสิกา - สามี (2542)   นิดา / ธิดา - สาวน้อยคาเฟ่ (2543)  ปัทมา - ขมิ้นกับปูน (2544)  การะบุหนิง / มอร์นิ่ง - ใยเสน่หา (2546)  คำนาง - ราชินีหมอลำ (2548)  ชโลธร - ตลาดอารมณ์ (2554)  ใบศรี - บ่วงใบบุญ (2565)
สังกัด: สถานีวิทยุโทรทัศน์ไทยทีวีสีช่อง 3 (2538–2550) มีเดีย ออฟ มีเดียส์  (2550–2552)
รางวัล
พระสุรัสวดี: นักแสดงนำหญิงยอดเยี่ยม  พ.ศ. 2539 – คู่กรรม 2
โทรทัศน์ทองคำ: นักแสดงนำหญิงดีเด่น  พ.ศ. 2548 – ราชินีหมอลำ
เมขลา: นักแสดงสมทบหญิงดีเด่น  พ.ศ. 2554 – ตลาดอารมณ์   มณีเมขลานักแสดงหญิงพีเรียดดราม่า   พ.ศ. 2565 - บ่วงใบบุญ
พิฆเนศวร: นักแสดงหญิงเจ้าบทบาทยอดเยี่ยม  พ.ศ. 2565 – บ่วงใบบุญ
ดร.ศิริลักษณ์ ผ่องโชค (เกิด 3 ธันวาคม พ.ศ. 2520) ชื่อเล่น จอย เป็นนักแสดงและนักร้องหญิงชาวไทย เป็นนักแสดงที่มีชื่อเสียงคนหนึ่งในวงการบันเทิงไทย ที่มีผลงานละครสร้างชื่อเสียงได้แก่ รักเดียวของเจนจิรา, สาวน้อยคาเฟ่, ราชินีหมอลำ, เสน่ห์นางงิ้ว, ตลาดอารมณ์ เป็นต้น
ประวัติ

ศิริลักษณ์ ผ่องโชค ชื่อเล่น จอย เกิดเมื่อวันเสาร์ที่ 3 ธันวาคม พ.ศ. 2520 ที่โรงพยาบาลรามาธิบดี โดยเป็นบุตรสาวของนายสมคิด (พนักงานการไฟฟ้าฝ่ายผลิตแห่งประเทศไทย หรือ กฟผ.) (ปัจจุบันเสียชีวิต) และนางปิยะอร ผ่องโชค
ศิริลักษณ์เข้าสู่วงการบันเทิงตั้งแต่อายุ 7 ขวบ เข้าร่วมกิจกรรมของรายการสโมสรผึ้งน้อย ด้วยการมีผลงานเพลงชุด "โบว์สีชมพู" ชุดที่ 1-2 และเคยเป็นผู้ประกาศข่าวเกี่ยวกับเด็กในรายการ "จิ๋วแจ๋วเจาะโลก" เป็นดีเจรายการ "เนชั่นจูเนียร์สุดสัปดาห์" และเคยแสดงละครช่อง 7 เรื่อง "ขมิ้นกับปูน" รับบทเป็น ปัทมา (ตอนเด็ก) จากนั้น นพพล โกมารชุน แห่งบริษัท ยูม่า กำลังมองหาคนที่จะมาแสดงบท เจ้าจ้อย ในละครโทรทัศน์ทางช่อง 3 เรื่อง "โสมส่องแสง" จึงได้มอบบทนี้ให้เธอ และทำให้มีชื่อเสียงมาตั้งแต่นั้น
ศิริลักษณ์ ถือเป็นนักแสดงคนหนึ่งที่ได้แสดงบทบาทที่หลากหลาย ทั้งร้องงิ้วใน (เสน่ห์นางงิ้ว) ร้องลูกทุ่ง (สาวน้อยคาเฟ่) ร้องหมอลำ (ราชินีหมอลำ) ร้องลำตัด (เรือนรัก เรือนทาส) และพลิกบทบาทครั้งสำคัญในละครเรื่อง ตลาดอารมณ์ ทางช่อง 5 ในบทนางร้ายครั้งแรก จนคว้ารางวัลเมขลา ครั้งที่ 24 สาขา นักแสดงสมทบหญิงดีเด่นไปครอง
ในปี พ.ศ. 2539 ศิริลักษณ์ได้มีโอกาสออกอัลบั้มแนวเพลงสตริง ภายใต้สังกัด POLYGRAM คืออัลบั้ม "JOY TAKE# 1 (จอย เทค#วัน)" โดยมีเพลงที่คุ้นหูคือเพลง ความรัก อีกทั้งยังเคยออกอัลบั้มแนวเพลงลูกทุ่งกับค่าย U2 Record ในปี พ.ศ. 2548 โดยมีเพลงสร้างชื่อเสียงได้แก่เพลง โสดไม่ได้ตั้งใจ และเพลง คนในหางตา
ในปี พ.ศ. 2554  เธอได้ตัดสินใจพักงานในวงการบันเทิงกลับไปเรียนต่อจนคว้าปริญโทได้ในปี พ.ศ. 2556 และเรียนต่ออีกจนคว้าปริญญาเอกในปี พ.ศ. 2563 โดยเธอรับเล่นซิตคอม งานในวงการบันเทิงอยู่บ้างเล็ก ๆ น้อย ๆ ระหว่างที่กลับไปเรียนต่อปริญญาโทและปริญญาเอก ต่อมาในปี พ.ศ. 2565 เธอได้กลับมาแสดงละครยาวอีกครั้งกับละครเรื่อง บ่วงใบบุญ ทางช่อง 8 หลังจากเล่นละครเรื่องล่าสุดคือละครเรื่อง ตลาดอารมณ์ ทาง ช่อง 5 ไว้เมื่อ 11 ปีก่อน
การศึกษา

อนุบาล-ประถมศึกษา : โรงเรียนสุจิณณ์วดี
มัธยมตอนต้น : โรงเรียนวัดเขมาภิรตาราม
มัธยมตอนปลาย : โรงเรียนสามเสนวิทยาลัย
ปริญญาตรี : เอกการแสดงและกำกับการแสดง คณะศิลปกรรมศาสตร์ มหาวิทยาลัยศรีนครินทรวิโรฒ เข้ารับพระราชทานปริญญาบัตร เมื่อวันที่ 25 ธันวาคม พ.ศ. 2543
ปริญญาโท :   สาขาอาชญาวิทยาและการบริหารงานยุติธรรม คณะสังคมสงเคราะห์ศาสตร์ มหาวิทยาลัยธรรมศาสตร์
ปริญญาเอก :  สาขาอาชญาวิทยา การบริหารงานยุติธรรมและสังคม คณะสังคมศาสตร์และมนุษยศาสตร์ มหาวิทยาลัยมหิดล
วิทยากรพิเศษ

คณะศิลปกรรมศาสตร์ มหาวิทยาลัยศรีนครินทรวิโรฒ
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
โรงเรียนจิตรลดา
ผลงาน > งานเพลง

อัลบั้ม "โบว์สีชมพู"
อัลบั้ม "JOY TAKE# 1"
อัลบั้ม "รวมเพลงประกอบภาพยนตร์ คู่กรรม 2"
อัลบั้ม "สาวน้อยคาเฟ่ Vol.1"
อัลบั้ม "สาวน้อยคาเฟ่ Vol.2" จะมาไหว..มั๊ยพี่
อัลบั้ม "สาวน้อยคาเฟ่ รีมิกซ์"
อัลบั้ม "สาวน้อยคาเฟ่.. ชุด สวยไปหมด"
อัลบั้ม "โสด..ไม่ได้ตั้งใจ" (19 พฤศจิกายน 2547)
อัลบั้ม เพลงประกอบละคร "ราชินีหมอลำ"
อัลบั้ม "H.M.BLUES"
ผลงาน > เพลงประกอบละคร

พ.ศ. 2565 "คนที่ใช่ (ในวันที่ผิด)" (RS/YouTube:rsfriends)
ผลงาน > ละครโทรทัศน์

| พ> ศ. | เรื่อง | รับบท | ออกอากาศ |
| --- | --- | --- | --- |
| 2533 | ขมิ้นกับปูน | ปัทมา ธรรมคุณ (ตอนเด็ก) | ช่อง 7 |
| 2537 | โสมส่องแสง | เจ้านางรอยคำ | ช่อง 3 |
| 2538 | นางอาย | อภิรดี อโณทัย (นาง) | ช่อง 3 |
| 2538 | เยาวราชในพายุฝน | เห็งม่วย | ช่อง 3 |
| 2538 | ฝนปลายฟ้า | นาตาลี | ช่อง 3 |
| 2538 | ร้อยรสบทละคร - คือความรัก | ลัดดา | ช่อง 3 |
| 2539 | ดอกไม้ในป่าหนาว | ดวงลดา | ช่อง 5 |
| 2539 | รักเดียวของเจนจิรา | เจนจิรา | ช่อง 3 |
| 2539 | ร้อยรสบทละคร - รักเธอเสมอ (เรือ) | ไอยรา | ช่อง 3 |
| 2539 | ร้อยรสบทละคร - เลดี้จำแลง | กุสุมา | ช่อง 3 |
| 2540 | ร้อยรสบทละคร - นิทรา-สายัณห์ | เอื้อมพร | ช่อง 3 |
| 2540 | คุณพ่อจอมซ่าส์ | แสนแก้ว ดอนยายพลับ | ช่อง 3 |
| 2541 | อีแตน | แตน | ช่อง 3 |
| 2541 | ดวงยิหวา | ดวงยิหวา | ช่อง 3 |
| 2541 | นางสาวแสนแก้ว | แสนแก้ว ดอนยายพลับ | ช่อง 3 |
| 2542 | เสน่ห์นางงิ้ว | บงกช แซ่โซ้ว (ใบบัว) | ช่อง 3 |
| 2542 | สามี | ม.ร.ว.รสิกา ประกาศเกียรติ (หญิงอ้าย) | ช่อง 3 |
| 2543 | ดอกฟ้าทะโมนกับโจรกระจอก | ฟ้าใหม่ | ช่อง 3 |
| 2543 | สาวน้อยคาเฟ่ | ธิดาเทพ (นิดา / ธิดา) | ช่อง 3 |
| 2544 | ขมิ้นกับปูน | ปัทมา ธรรมคุณ (จิตรการ) | ช่อง 3 |
| 2544 | สามีเงินผ่อน | อนุศยา วรเลิศรัตน์ | ช่อง 3 |
| 2546 | ใยเสน่หา | การะบุหนิง (คุณคนเล็ก) / มอร์นิ่ง กลอรี่ | ช่อง 3 |
| 2547 | ภพเสน่หา | เจ้านางช่อเอื้อง (ม่อนแก้ว) | ช่อง 3 |
| 2547 | มัจจุรีพักร้อน | มัจจุรี | ช่อง 3 |
| 2547 | แตงสากับอาฉี | แตงสา | ช่อง 3 |
| 2548 | ราชินีหมอลำ | ช่อฟ้า เสียงสวรรค์ (คำนาง) | ช่อง 3 |
| 2549 | สะใภ้พาร์ทไทม์ | ณภัทร (สุ) | ช่อง 3 |
| 2549 | เรือนรักเรือนทาส | จำลอง / จำเรียง | ช่อง 3 |
| 2550 | กงจักรลายดอกบัว | ปรางค์งาม | ช่อง 3 |
| 2552 | รักนี้เคียงตะวัน | เดือนเต็ม | ช่อง 7 |
| 2552 | มนต์รักบ้านทุ่ง | จำปา มุ่งพัฒนา | ช่อง 9 |
| 2554 | ตลาดอารมณ์ | ชโลธร ลีลาทิพย์ (ธร) / พวงทิพย์ ธารสิริ (ปลอมตัว) | ช่อง 5 |
| 2555 | คุ้มผาคำ | เมทินี กรวิก | มีเดีย แชนแนล |
| 2558 | รับแซ่บ MY BOSS  | โสพิศ | ทรูโฟร์ยู |
| 2565 | บ่วงใบบุญ | ใบศรี | ช่อง 8 |
| 2566 | เพลงรักรอยแค้น | พิกุล | ช่อง 8 |
| 2566 | Club Friday The Series : Moments & Memories รักนี้...ไม่มีลืม ตอน รักแรกครั้งสุดท้าย | รศรินทร์ (รศ) | ช่องวัน 31 |
| 2568 | พลอยน้ำเพชร |  | ช่องวัน 31 |
ผลงาน > ภาพยนตร์

"สบายบรื๋อ" นำแสดงโดย พลวัฒน์ มนูประเสริฐ กับ เพ็ญพิสุทธิ์ คงสมุทร
"เพราะว่าฉันรักเธอ" นำแสดงโดย ลลิตา ปัญโญภาส กับ เสกสรร ชัยเจริญ รับบทเป็น ลูกศิษย์ของ หมิว ลลิตา ซึ่งมาสอนพิเศษ จอย ที่บ้าน เข้าฉายปี พ.ศ. 2531
"หยุดไม่ได้ถ้าหัวใจจะซิ่ง" เข้าฉายเมื่อวันที่ 23 ธันวาคม พ.ศ. 2538
"คู่กรรม 2" รับบท ศราวณี นักศึกษาสาวที่เรียกร้องประชาธิปไตยในเหตุการณ์ 14 ตุลา  เข้าฉายเมื่อ 27 กันยายน พ.ศ. 2539
ผลงาน > พิธีกร

รายการเกี่ยวกับเด็ก "จิ๋วแจ๋วเจาะโลก"
รายการ "ไซเบอร์เกม" คู่กับ วรุฒ วรธรรม ต่อมาเปลี่ยนเป็น ดนัย จิรา ออกอากาศทุกวันเสาร์ เริ่มปี พ.ศ. 2540 จนถึงต้นปี พ.ศ. 2541
รายการ "ขอบคุณครับ" คู่กับ โจ จิรายุส วรรธนะสิน ส่วนก่อนรายการขอบคุณครับเป็นรายการ "ไซเบอร์เกม"
เป็นพิธีกรรายการ "ลุ้นรหัสลับ" คู่กับ โจ จิรายุส วรรธนะสิน และ กีรติ เทพธัญญ์ ส่วนก่อนรายการลุ้นรหัสลับเป็นรายการ "ไซเบอร์เกม" และ "ขอบคุณครับ"  ตามลำดับ
รายการ "ผู้หญิงถึงผู้หญิงสวย" เป็นรายการสด ออกอากาศทุกวันเสาร์-อาทิตย์ จอยเป็นพิธีกรเฉพาะวันเสาร์ เวลา 8.30 - 10.30 น. ทำรายการครั้งแรกวันที่ 11 มิถุนายน พ.ศ. 2548
ผลงาน > โฆษณา

Suzuki FD Love 110
ผลงาน > งานเขียน

ปี พ.ศ. 2538 หนังสือกลอนเล่มแรก ชื่อว่า "เจ็บไม่เท่าไหร่ หายได้ก็ล่ะกัน" ใช้นามปากกาว่า"วัคซีน" * 24 กันยายน 2543...คลอดหนังสือ กลอนเล่ม 2 ออกมาอีกภายใต้ชื่อว่า "เขียนความทรงจำ ตอกย้ำใครบางคน"
เคยเขียนเรื่องสั้น "เล่าเรื่องรัก" ให้กับนิตยสาร ผู้หญิงวันนี้
บทบาททางการเมือง

จอย ศิริลักษณ์ ผ่องโชค ได้เข้าร่วมชุมนุมกับทางกลุ่มพันธมิตรประชาชนเพื่อประชาธิปไตยมาตั้งแต่ ปี พ.ศ. 2549 แต่มิได้เปิดเผยตัวต่อสาธารณะ จนกระทั่งการชุมนุมในปี พ.ศ. 2551 ในคืนวันอาทิตย์ที่ 1 มิถุนายน ก็ได้เปิดตัวบนเวทีด้วยการขึ้นร้องเพลง สยามเมืองยิ้ม และหลังจากนั้นก็ได้ขึ้นเวทีร้องเพลงอีกหลายต่อหลายครั้ง
รางวัลที่ได้รับ

รางวัลพระสุรัสวดี (ตุ๊กตาทอง) ครั้งที่ 20 ประจำปี พ.ศ. 2539 จากเรื่อง "คู่กรรม 2"
RVS CHART 93.5 สาขา นักแสดงนำหญิงยอดนิยม ประจำเดือนธันวาคม พ.ศ. 2546 จากละครโทรทัศน์เรื่อง "ใยเสน่หา"
รางวัลเทพทอง ของสมาคมนักวิทยุและโทรทัศน์แห่งประเทศไทย ในพระบรมราชูประถัมภ์ สาขาบุคคลดีเด่นด้านวิทยุโทรทัศน์ ปี พ.ศ. 2548 โดยเข้ารับพระราชทางรางวัล "เทพทอง" ครั้งที่ 7 เมื่อวันอังคารที่ 14 มีนาคม พ.ศ. 2549 ณ ศาลาสหทัยสมาคม พระบรมมหาราชวัง
รางวัลโทรทัศน์ทองคำ สาขานักแสดงนำหญิงดีเด่นจากละครโทรทัศน์ เรื่อง "ราชินีหมอลำ" งานประกาศผล รางวัลโทรทัศน์ทองคำ ครั้งที่ 20 ประจำปี 2548 เมื่อวันที่ 18 กุมภาพันธ์ พ.ศ. 2549 ที่กรมประชาสัมพันธ์
รางวัลพระกินรี คนดี คิดดี สังคมดี ตามรอยพระยุคลบาท งานประกาศผล พระกินรี ครั้งที่2 ประจำปี 2555 เมื่อ วันที่ 31 มกราคม 2555 ที่กรมประชาสัมพันธ์
รางวัลเมขลามหานิยมแห่งปี สาขาดาราสมทบหญิงดีเด่นยอดนิยม จากละครโทรทัศน์ เรื่อง "ตลาดอารมณ์" จากงานประกาศรางวัลเมขลา ครั้งที่ 24 ประจำปี พ.ศ. 2554 เมื่อ วันที่ 10 มีนาคม 2555 ที่มหาวิทยาลัยเทคโนโลยีพระนคร
รางวัลพิฆเนศวร สาขานักแสดงหญิงเจ้าบทบาท จากละคร เรื่อง บ่วงใบบุญ งานประกาศผลรางวัลวิทยุโทรทัศน์แห่งชาติ รางวัล “พิฆเนศวร” ครั้งที่ 10 ได้มีการมอบรางวัลมากมายให้กับเหล่าศิลปินดารา เมื่อวันที่ 29 พฤษภาคม พ.ศ. 2565 ที่โรงแรมอมารี ดอนเมือง แอร์พอร์ต กรุงเทพ
รางวัล global star media awards 2022 นักแสดงสร้างสรรค์ผลงานยอดเยี่ยมจากละคร บ่วงใบบุญ ช่อง 8 เมื่อวันที่ 13 สิงหาคม พ.ศ. 2565 ที่ ซีคอนสแควร์
รางวัล มณีเมขลา ดาราหญิงดีเด่นประเภทละครพีเรียดดราม่า จากละคร  บ่วงใบบุญ ช่อง 8 เมื่อวันที่ 20 สิงหาคม พ.ศ. 2565 ที่ bravo bkk
รางวัลกินรีทอง มหาชน ครั้งที่ 8 ประจำปี 2566 นักแสดงนำหญิงยอดเยี่ยม จากละคร บ่วงใบบุญ ช่อง 8 เมื่อวันที่ 28 มกราคม พ.ศ. 2566 ที่ เอ็มซีซีฮอลล์ เดอะมอลล์ บางกะปิ